Író-olvasó, találkozó Jánosi Petrával

Az Országos Könyvtári Napok rendezvénysorozatának keretében ezúttal az irodalom és az alkotás világába kalauzoltuk el látogatóinkat. Október 9-én délután Jánosi Petra pályakezdő íróval találkozhattak az érdeklődők, akik egy kötetlen, személyes hangulatú beszélgetés során, ismerhették meg az ifjú alkotót és írói útjának kezdetét. Beszélgettünk többek között az íróvá válás kezdeti lépéseiről, írásairól, az őt inspiráló élményekről és megmutatkozási lehetőségekről. Idén nyáron megjelent „ A Nyár ígérete” antológiában egy novellája: a „Szabadság „ egy romantikus családtörténet, amely a Balaton hangulatos világába repíti az olvasót. 
A találkozó végén Petra kedves meglepetéssel is készült: hat verséből illusztrált képeslapokat készített, amelyek közül minden résztvevő kiválaszthatta a számára legkedvesebbet.
A kellemes hangulatú délután lehetőséget adott arra, hogy közelebbről is megismerjük a fiatal alkotót és írásai világát.
